CELEX: 62020TN0737
Language: lt
Date: 2020-12-16 00:00:00
Title: Byla T-737/20: 2020 m. gruodžio 16 d. pareikštas ieškinys byloje Ryanair / Komisija

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/50
            
         
      2020 m. gruodžio 16 d. pareikštas ieškinys byloje Ryanair / Komisija
      
      (Byla T-737/20)
      (2021/C 53/66)
      Proceso kalba: anglų
      
         Šalys
      
      
         Ieškovė: Ryanair DAC (Sordsas, Airija), atstovaujama advokatų E. Vahida, F. Laprévote, V. Blanc, S. Rating ir I. Metaxas-Maranghidis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. liepos 3 d. Europos Komisijos sprendimą (ES) dėl valstybės pagalbos SA.56943 (2020/N) – Latvija – COVID-19: airBaltic rekapitalizavimas (1) ir
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Europos Komisija neteisingai taikė SESV 107 straipsnio 3 dalies b punktą ir savo komunikatą „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ ir padarė akivaizdžią vertinimo klaidą, nuspręsdama, kad pagalba skiriama Latvijos ekonomikos dideliems sutrikimams atitaisyti, kad airBaltic gali būti skiriama pagalba ir kad tenkinamos sąlygos, susijusios su konkurencijos iškraipymu, valstybės pasitraukimu ir restruktūrizavimu, pažeisdama pareigą palyginti pagalbos teigiamą poveikį ir jos neigiamą poveikį verslo sąlygoms ir neiškraipytos konkurencijos išsaugojimui (t. y. pusiausvyros tyrimas) ir nuspręsdama, kad airBaltic neturi didelės įtakos rinkoje.
               
            
                  2.
               
               
                  Antrasis ieškinio pagrindas grindžiamas tuo, kad sprendimu pažeistos konkrečios SESV nuostatos ir bendrieji Europos teisės principai, kuriais nuo devintojo dešimtmečio pabaigos grindžiamas oro transporto liberalizavimas ES (t. y. diskriminacijos draudimo, laisvo paslaugų judėjimo ir įsisteigimo laisvės principai).
               
            
                  3.
               
               
                  Trečiasis ieškinio pagrindas grindžiamas tuo, kad nepaisydama rimtų sunkumų Europos Komisija nepradėjo oficialios tyrimo procedūros ir pažeidė ieškovės procesines teises.
               
            
                  4.
               
               
                  Ketvirtasis ieškinio pagrindas grindžiamas tuo, kad Europos Komisija pažeidė savo pareigą motyvuoti.
               
            
         (1)  OL C 346/1, 2020, p. 2.